hotchpotch/miracl-hf-unified huggingface dataset:
Risto Poutiainen
Risto Poutiainen (s. 5. toukokuuta 1958) lempinimeltään "Paha Paavali" on kiihdytysautoilun Top Fuel -kuninkuusluokan Euroopan-mestari. Hän pitää hallussaan virallista FIA:n nopeuden Euroopan ennätystä 510,15 km/h, joka ajettiin 29.5.2011 Iso-Britannian Santa Pod Racewayllä. Risto Poutiainen ajoi myös vuotta aiemmin 31. toukokuuta 2010 Santa Podissa Iso-Britanniassa nopeuden 513,7 km/h, mutta ajo ei ollut ennätyskelpoinen toisen yhden prosentin sisällä olevan varmistuslähdön puuttuessa.. Risto pitää hallussaan myös varttimailin kiihdytyksen (0-402,33 metriä) Suomen ennätysaikaa, joka on 4,7097 sek. Aika ajettiin myös Santa Podin radalla Iso-Britanniassa FIA European Championship Drag Racing EM-osakilpailussa toukokuun 29. päivänä 2011 .
1990-luvun alussa hän sijoittui kolmena peräkkäisenä kautena kolmen parhaan joukkoon European Top Fuel Challengen loppupisteissä . Kaudella 2009 hän sijoittui Top Fuelin EM-sarjassa toiseksi. Kauden 2010 EM-avausosakilpailussa Englannin Santa Podin radalla Risto ajoi lajittelussa noteerauksen 4,8013s/470,9 kmh ja kilpailussa 4,8891s/513,67 kmh. Kaudella 2011 Risto ajoi FIA:n Top Fuel -ryhmän EM-sarjaa Rune Fjeld Motorsportin uusimmalla Top Fuel dragsterilla ja toimii toisena kuljettajana entisen maailmanluokan mäkihyppääjän Janne Ahosen kanssa Eagle Racing -kilpatallissa. Risto valmistui Helsingin teknillisestä opistosta insinööriksi vuonna 1985.
Risto Poutiainen on voittanut EM-kultaa vuonna 2012 ja EM-hopeaa kolmena vuonna peräkkäin vv. 2009-2011 FIA Top Fuel European Championship sarjassa.
Ennen vuonna 1984 alkanutta kiihdytysuraansa Poutiainen toimi useita vuosia lajin kattojärjestön FHRA ry:n johtokunnan jäsenenä ja lopuksi myös puheenjohtajana. Poutiainen on kilpaillut seuraavissa kiihdytysautoilun kilpailuryhmissä:Drag Racingin lisäksi Poutiainen on ajanut myös rallia N-ryhmässä, rata-autoilun Endurance Saloon -luokkaa sekä Kartingia.
Risto Poutiainen toimi vuoteen 2009 saakka hakusanamainontaan, hakukoneoptimointiin ja web-analytiikkaan erikoistuneen markkinointiviestintätoimisto NetBooster Finland Oy:n toimitusjohtajana. NetBooster Finland kuuluu ranskalaiseen kahdessatoista maassa toimivaan NetBooster-konserniin ja Poutiainen on yksi suurimmista henkilöomistajista yrityksessä.
Poutiainen on kirjoittanut haamukirjoittajajoukon avustuksella ensimmäisen suomalaisen hakukonemarkkinoinnin tietokirjan nimeltään "101 kysymystä ja vastausta Google-markkinoinnista". Teos syntyi tietokirjojen kirjoittamisen nopeusennätyksenä 30 tunnissa Helsingissä Taiteiden yönä 24. elokuuta 2006.
Poutiaisen Google-opas voitti Markkinointiviestinnän Toimistojen Liiton MTL:n vuoden 2007 Kultasulka-kilpailun, jossa palkitaan parhaiten markkinointia ja sen tuloksellisuutta edistäviä kirjoituksia tai muita julkisia esityksiä. Tuomariston mielestä kirja avaa ajankohtaisen ja uuden alueen helppolukuisella tavalla kiinnittäen erityistä huomiota käytettyjen markkinointipanosten tehoon ja tuloksellisuuteen. Kirja kattaa myös hyvin laajasti luvatun aihepiirin.
Keräpallokkaat
Keräpallokkaat ("Agathidium") on kovakuoriaisiin kuuluva limasienillä elävien kuoriaisten suku, johon kuuluvia lajeja on Suomesta tavattu 16. Näistä tunnetuin on uhanalainen korukeräpallokas ("Agathidium pulchellum").
Sukuun kuuluvat myös amerikkalaiset lajit "Agathidium bushi", "Agathidium cheneyi" ja "Agathidium rumsfeldi", jotka on nimetty George W. Bushin, Dick Cheneyn ja Donald Rumsfeldin mukaan. Lajit nimesivät hyönteistutkijat Tri. Kelly B. Miller ja Tri. Quentin D. Wheeler. Heidän kertomansa mukaan lajit on nimetty kunnianosoituksena poliitikoille. Uusia kuoriaislajeja nimettiin tuolloin kaikkiaan 65 kappaletta, joista mm. lajin "A. vaderi" nimi juontuu Darth Vaderista, koska sen pää muistutti hahmon kypärää.
Lajia "A. bushi" voi tavata ainakin eteläisestä Ohiosta, Pohjois-Carolinasta ja Virginiasta, lajin "A. rumsfeldi" Meksikon Oaxacasta ja Hidalgosta, lajin "A. cheneyi" Meksikon Chiapasista.
11 (luku)
11 (yksitoista) on luonnollinen luku, joka tulee kymmenen jälkeen, ja sitä seuraa kaksitoista. Luku 11 on viides alkuluku.
Luku on jaollinen luvulla 11, mikäli luvun muodostavat numerot kerrottuna vuorotellen +1:llä ja -1:llä muodostavat yhteenlaskettuna luvun, joka on jaollinen luvulla 11.
Esimerkiksi luku 11 jakaa tasan luvun 10648, koska 1 - 0 + 6 - 4 + 8 = 11.
The Birds
The Birds voi viitata seuraaviin:Katso myös:
Kuujjuaqin lentoasema
Kuujjuaqin lentoasema on Kuujjuaqin kylässä Nunavikin alueella pohjoisessa Québecissä Kanadassa sijaitseva lentoasema. Lentokenttä sijaitsee noin kolmen kilometrin päässä lounaaseen kylän keskustasta koordinaateissa 58°05′46″N, 68°25′37″W. Lentoasema on alueen lentoliikenteen keskus, ja sitä ylläpitää Kativikin aluehallinto.
Enoch Thulin
Enoch Thulin oli ruotsalainen lentämisen ja lentokoneenrakennuksen pioneeri.
Enoch Thulin syntyi vuonna 1881. Hän opiskeli lentotekniikkaa 1908–1912 Ranskassa ja hankki siellä lentolupakirjan vuonna 1913. Hän väitteli tohtoriksi vuonna 1912 aiheenaan "Om luftmotståndet mot plana ytor", joka nimensä mukaan koski aerodynamiikkaa.
Thulin teki ennätyslentoja, esimerkiksi toukokuussa 1914 hän lensi Malmöstä Tukholmaan ajassa 4 h 17 min, joka oli Skandinavian ennätys.
Thulin on tehtaansa ja lentokoulunsa vuoksi Ruotsin ilmailun aloittamisessa merkittävin hahmo. Vuonna 1914 hän perusti Enoch Thulins Aeroplanfabrik -tehtaan Landskronaan. Siellä hän valmisti lisenssillä ranskalaisia Morane-Saulnier-lentokoneita. Näitä koneita toimitettiin maaliskuussa 1918 Suomeen, ja niistä tuli Suomen ilmavoimien ensimmäiset lentokoneet.
Hän kuoli vuonna 1919 lento-onnettomuudessa.
Godspeed You! Black Emperor
Godspeed You! Black Emperor (aiemmin Godspeed You Black Emperor!), lyhennettynä usein GYBE tai GY!BE, on kanadalainen post-rock -yhtye. Yhtyeen levyt koostuvat pääosin muutamasta noin 15-20 minuutin kappaleesta, jotka on jaettu eri osioihin. Nimi on peräisin Mitsuo Yanagimachin ohjaamasta mustavalkoisesta dokumentista Godspeed You! Black Emperor (1976), jossa seurataan moottoripyöräjengi Black Emperorsin taivalta. Yhtye aloitti toimintansa kolmihenkisenä (vuonna 1994), mutta suurimmillaan yhtyeessä on ollut jopa 15 jäsentä.
Vuonna 2003 silloin yhdeksänhenkinen yhtye ilmoitti vetäytyvänsä telakalle määräämättömäksi ajaksi. Yhtye oli tauolla seitsemän vuoden ajan kunnes keväällä 2010 ilmoitettiin comeback-kiertueesta . Comeback-kiertueen keikkapaikkoihin varmistui myös ainoana pohjoismaana Suomi. Yhtye esiintyi 17.01.2011 Helsingin kulttuuritalolla . Liput tapahtumaan varattiin loppuun muutamassa tunnissa.
Yhtyeen jäsenet ovat toimineet monissa samankaltaisissa post rock -yhtyeissä.
Tihvinän hautausmaa
Tihvinän hautausmaa () on Aleksanteri Nevskin luostarin alueella Pietarissa, Venäjällä sijaitseva hautausmaa. Hautausmaa perustettiin vuonna 1823.
Ruotsin ilmavoimat
Ruotsin ilmavoimat () on Ruotsin puolustusvoimien ilmapuolustuksesta vastaava puolustushaara. Se syntyi vuonna 1925 yhdistettäessä laivaston ja maavoimien lentoyksiköt omaksi aselajikseen.
Kantatie 72
Kantatie 72 on Mikkelistä Pieksämäen kautta Suonenjoelle kulkeva kantatie. Tien pituus on 116 kilometriä. Tie erkanee Mikkelin pohjoispuolella valtatieltä 5 ja kulkee Haukivuoren ja Pieksämäen kautta Suonenjoelle. Tie on kokonaisuudessaan kaksikaistainen.
Kantatietä 72 ja valtatietä 9 kulkeva reitti Mikkelistä Kuopioon on 7,2 kilometriä pitempi kuin valtatietä 5 kulkeva. Sitä käytetään kuitenkin vaihtoehtoisena reittinä, sillä sen liikennemäärät ovat huomattavasti viitostietä pienemmät. Savon rata kulkee Mikkelistä Suonenjoelle asti kantatie 72:n lähettyvillä.
Tie kulkee seuraavien kuntien ja taajamien/kylien kautta:
Vuoden 1938 tienumerointijärjestelmässä kantatie 72 kulki Laatokan Karjalassa Laatokan pohjoisrantaa Sortavalasta Impilahden ja Pitkärannan kautta Salmiin. Tie jäi kokonaan luovutetulle alueelle ja tienumero 72 poistui käytöstä.
1960-luvulla Mikkelin ja Pieksämäen välille alettiin rakentaa kunnollista maantietä. Pieksämäki oli vielä tällöin vailla päätieyhteyttä muualle Suomeen. Vuonna 1971 numeroitiin kantatieksi 72 Mikkelistä Pieksämäelle kulkeva tieosuus. 1980-luvulla Pieksämäen ja Suonenjoen välistä tieosuutta levennettiin ja oikaistiin, ja vuonna 1989 kantatietä 72 jatkettiin Suonenjoelle. Aiemmin tämä tieosuus oli ollut maantie 450.
Vangasjärven liittymä Naarajärvellä parannettiin eritasoliittymäksi kesällä 2009.
Tällä hetkellä kantatien 72 ainut suunnitteilla oleva tiehanke on valtatien 23 liittymän muuttaminen kiertoliittymäksi Pieksämäellä. Hankkeen aikataulusta ei ole vielä tietoa, mutta se valmistunee 2010-luvun aikana.
Abraham Chebii
Abraham Chebii (s. 23. joulukuuta 1979 Kapsowar, Kenia) on kenialainen kestävyys- ja maastojuoksija.
Chebiin ensimmäiset arvokilpailut olivat 2000 Vilamouran maastojuoksun MM-kisat, joissa hän sijoittui lyhyellä matkalla viidenneksi. 2002 Dublinin maastojuoksun MM-kisoissa hän oli lyhyellä matkalla kahdeskymmenesneljäs ja voitti kauden lopussa IAAF:n GP-finaalissa 3 000 metrin juoksun. Pariisin MM-kisoissa 2003 hän sijoittui viidenneksi 5 000 metrin juoksussa ajalla 12.57,74 ja kauden lopussa kolmanneksi 3 000 metrillä ajalla 7.39,28.
Chebii juoksi Brysselin maastojuoksun MM-kisoissa 2004 lyhyellä matkalla yhdeksänneksitoista ja oli samalla mukana Kenian pronssia joukkuekilpailussa voittaneessa joukkueessa. Ateenan olympialaisissa hän karsiutui 5 000 metrin alkuerissä. hän oli 3 000 metrillä yhdeksäs. Maastojuoksun MM-kisoissa 2005 hän voitti hopeaa lyhyellä matkalla ja oli samalla mukana joukkuekilpailussa hopeaa voittaneessa Kenian joukkueessa.
Tiedosta
Tiedosta on Tieke Tietoyhteiskunnan Kehittämiskeskus ry:n julkaisema lehti, jossa esitellään artikkelien ja ajankohtaisjuttujen avulla suomalaisen tietoyhteiskunnan kehittymistä yritysten, organisaatioiden ja kansalaisten näkökulmasta.
Tiedosta-lehti ilmestyy neljä kertaa vuodessa ja sitä painetaan 3 000 kappaletta. Sen pääasialliset kohderyhmät ovat Tieken yli 100 jäsenyrityksen ja –organisaation lisäksi tietoyhteiskunta-asioiden asiantuntijat, yhteiskunnan päättäjät sekä yksityisten ja julkisten palvelujen kehittäjät
Koolhoven
Koolhoven oli hollantilainen, Frederick Koolhovenin perustama, lähellä Rotterdamia sijainnut lentokonetehdas. Koolhovenin lentokoneista tunnetuimpia olivat Koolhoven F.K.51 ja Koolhoven F.K.58.
Alankomaiden ilmavoimat käyttivät Koolhovenin lentokoneita 1930-luvulla. F.K.58 oli myös Ranskan ilmavoimien käytössä. Suomen ilmavoimat käytti Koolhoven F.K.31 -lentokoneita vuosina 1925–1927 – F.K.31 oli kenties Ilmavoimien huonoin konetyyppi. Talvisodan aikana ruotsalainen vapaaehtoinen lentäjä Carl Gustav von Rosen hankki Ilmavoimille kaksi Koolhoven F.K.52 -konetta.
Yhtiön toiminta päättyi Luftwaffen pommituksiin vuonna 1940. Toisen maailmansodan jälkeen yritys elvyttää yhtiö epäonnistui. Sen työvoima ja arkistot siirrettiin Fokkerille.
Kaakkois-Englanti
Kaakkois-Englanti () on yksi Englannin yhdeksästä hallintoalueesta ("region"). Se luotiin vuonna 1994 alueuudistuksen yhteydessä. Hallintoalue koostuu yhdeksästä kreivikunnasta, jotka ovat Berkshire, Buckinghamshire, East Sussex, Hampshire, Wightsaari, Kent, Oxfordshire, Surrey ja West Sussex. Lisäksi alueseen kuuluu viisi ns. "unitary authoritya" eli yhden tason hallintoyksikköä. (Brighton & Hove, Medway, Milton Keynes, Portsmouth ja Southampton)
Alueen väkiluku oli vuoden 2011 väestönlaskennassa 8 635 000. mikä tekee siitä väkirikkaimman läänin. Läänin korkein kohta on 297 metrin korkuinen Walbury Hill Berkshiressa. Pinta-alaltaan 19 096 neliökilometrin suuruinen Kaakkois-Englanti on Englannin kolmanneksi suurin hallintoalue. Hallintoalueen hallinnollinen pääkaupunki on Guildford.
Hallinto on jakautunut useisiin alayksiköihin. Kreivikunnilla on omat hallintoyksikkönsä, ja ne jakautuvat usein vielä alayksiköihin, jolloin päätöksiä tehdään lopulta aivan paikallistasolla.
Lihasmaha
Lihasmaha eli kivipiira on lintujen mahalaukun taempi osa, jossa ruoan hienontaminen pääasiassa tapahtuu. Sen seinämä on 3-kerroksinen: uloinna paksu lihaskerros, sen alla rauhaskerros ja sisinnä rauhasten hyytyneestä eritteestä muodostunut kova sarveismainen kerros. Jos linnun syömä ravinto on hyvin hienoksi jauhettua, lihasmahan lihakset eivät kehity niin voimakkaiksi kuin syötettäessä karkeita partikkeleita. Ruoan hienontamisen helpottamiseksi siemeniä syövät linnut nielevät usein pieniä kiviä.
Useiden lintulajien kivipiiroja voidaan käyttää myös ruuanvalmistukseen.
Puola (täsmennyssivu)
Puola tarkoittaa seuraavia:Aihepiiriin liittyvät myös seuraavat:
Duke University
Duke University on yhdysvaltalainen yliopisto Durhamissa, Pohjois-Carolinan osavaltiossa. Yliopiston perusti vuonna 1924 yhdysvaltalainen filantrooppi James Buchanan Duke, jonka suku rikastui tupakka- ja sähköteollisuudella. Virallisesti yliopisto perustettiin vuonna 1924. mutta sen tausta on vuonna 1859 perustetussa Trinity Collegessä.
Syksyllä 2017 yliopistossa opiskeli yhteensä 15 192 opiskelijaa, joista 6 532 suoritti perustutkintoa ja 8 660 jatko-opintoja. Perusopiskelijoita on kaikista Yhdysvaltojen osavaltioista ja 85 maasta. Lähes 40 prosenttia opiskelijoista kuuluu etnisiin vähemmistöihin.
Venäjän ilmavoimat
Venäjän ilmavoimat, virallisesti Venäjän federaation sotilasilmavoimat () on Venäjän asevoimien puolustushaara.
Ilmapuolustusjoukot liitettiin ilmavoimiin 1998. Tammikuusta 2003 lähtien kaikki armeijan ilmavoimien yksiköt siirrettiin ilmavoimiin. "Venäjän federaation sotilasmerilaivaston ilmailu" () toimii Venäjän merivoimien omina ilmavoimina. Ilmavoimien 37. ilma-armeija eli kaukotoimintailmavoimat on osa strategisia pidäkevoimia.
Venäjän ilmavoimat luotiin hieman ennen ensimmäistä maailmansotaa 1912. Tukikohtia sillä oli mm. Suomen suuriruhtinaskunnassa. Suomessa olevat tukikohdat sijaitsivat pääosin Lounais-Suomessa Pietarin suojana. Ilmavoimia tuki lentokoneteollisuus, jonka tehtaita oli etenkin Pietarissa. Venäjä oli kuuluisa ensimmäisistä raskaista Igor Sikorskyn suunnittelemista nelimoottorisista Ilja Muromets-pommikoneista. Nämä pommikoneet olivat erittäin onnistuneita ja moni muu valtio kopioi sittemmin konseptin.
25. joulukuuta 1991 Neuvostoliitto purkautui synnyttäen Venäjän federaation ja muita maita kuten Ukraina, Valko-Venäjä ja Kazakstan. Neuvostoliiton lentokalusto ja henkilöstö jakautui näiden kesken. 40 % konekannasta ja 65 % henkilökunnasta jäi Venäjälle. Ukrainasta tuli toiseksi suurin Neuvostoliitosta syntynyt sotilasmahti - sen haltuun jäi mm. ydinohjuksia ja lentokoneteollisuutta.
Venäjällä ilmavoimat, VVS, organisoitiin uudelleen.
Venäjän ilmavoimat suoritti pommituslentoja Tšetšeniassa vuosina 1999–2002. Tässä sodassa ilmavoimien ongelma oli asymmetriselle sodankäynnille tyypillinen: selkeitä viholliskohteita ei ollut paljon ja niiden määrittely oli vaikeaa.
2000-luvulla Venäjän ilmavoimat on uudistanut kalustoaan hallituksen linjausten mukaisesti. Toisin kuin 1990-luvulla Venäjän kasvaneiden öljytulojen ansiosta ostot ovat pääosin realisoituneet. Vuonna 2009 Venäjän ilmavoimat saa toimituksina teollisuudelta 50 lentokonetta - 24 MiG-29-hävittäjää ja loput erityyppisiä Suhoin taistelukoneita - ja 50 helikopteria.
Venäjän ilmavoimien konemenetyksiä eri lentotehtävissä ei tunneta kovin hyvin. Elokuussa 2009 kaksi Suhoin hävittäjää törmäsi toisiinsa taitolentoharjoituksessa, joka edelsi MAKS 2009-ilmailunäyttelyä.
Venäjän federaation ilmavoimat ovat osallistuneet Syyrian sisällissotaan pommittamalla syyskuun lopusta 2015 alkaen Syyrian hallitusta vastustavia joukkoja.
1 295 konetta
767 konetta
368 konetta
180 konetta345 konetta
Feministinen filosofia
Feministinen filosofia on filosofian osa-alue, joka tutkii filosofiaa feministisestä näkökulmasta. Se ei ole yhtenäinen filosofinen koulukunta, vaan feminististä filosofiaa harjoitetaan eri tavoilla erilaisissa nykyfilosofian suuntauksissa, kuten analyyttisessa filosofiassa ja mannermaisessa filosofiassa. Feministisiä filosofeja yhdistää kiinnostus sukupuoleen ja sukupuolten väliseen epätasa-arvoon, ja siihen, miten tämä on vaikuttanut filosofiaan. Sen on myös mahdollista tarkastella yhteiskunnallisia kysymyksiä laajemmin. Usein feministinen filosofia käsittelee koko ajattelun arvopohjaa.
Feministisen filosofian edustajat ovat yleensä keskittyneet johonkin seuraavista aihealueista: filosofian historian feministinen uudelleenluenta, nykyfilosofian eri alueet (esimerkiksi etiikka tai tietoteoria) tai kokonaisten ajattelujärjestelmien symbolisen järjestyksen feministinen arvostelu (esimerkiksi millä tavalla nainen liitetään epärationaalisuuteen ja tunteellisuuteen).
Sukupuolia määrittäviä filosofisia käsityksiä tunnetaan esimerkiksi 500-luvulta eaa. saakka, jolloin pythagoralaisten luetteloimat miehen ja naisen ominaisuudet määriteltiin eriarvoisiksi ja toisiaan poissulkeviksi. Monien kirjailijoiden ajattelua leimaa ja on leimannut lähtökohtainen ero miehen ja naisen välillä, antiikin tarustoista lähtien. Feministisen filosofian yksi lähtökohta on tutkia, miten käsitys naisen ja miehen erilaisuudesta vaikuttaa käsitykseen sukupuolen rooleista ja asenteista. Esimerkiksi filosofian historiaan erikoistunut Genevieve Lloyd esittää teoksessaan "Miehinen järki" (1984) että filosofinen perinne on ymmärtänyt ajattelun ja järjenkäytön miehiseksi, vaikka pintapuolisesti järki on esitetty sukupuolettomana. Naisen sulkeminen pois filosofiasta näkyy Lloydin mukaan yksittäisten filosofien kuten René Descartesin tai G. W. F. Hegelin tavassa väheksyä naiseen liitettyjä tai naisellisiksi miellettyjä asioita, kuten ruumista, luontoa tai tunteita.
Ensyklopedia-artikkeleita:
Muita artikkeleita:
Aberdeenin yliopisto
Aberdeenin yliopisto () on yliopisto Skotlannissa Aberdeenin kaupungissa. Se on perustettu vuonna 1495 ja on Skotlannin kolmanneksi vanhin yliopisto St Andrewsin ja Glasgow’n yliopiston jälkeen.
Aberdeenin ensimmäisen yliopiston, King’s Collegen, perusti Aberdeenin piispa William Elphinstone helmikuussa 1495. Alun perin se tunnettiin nimellä St Mary’s College. Marischalin kreivi George Keith perusti 1593 kaupunkiin toisen yliopiston, Marischal Collegen. Nämä kaksi yliopistoa yhdistyivät 1860 nykyiseksi Aberdeenin yliopistoksi.
Vuonna 2010 yliopistossa oli 13 351 päätoimista opiskelijaa, joista 10 641 opiskeli perustutkintoa ja 2 710 jatkotutkintoa. Yliopisto tarjoaa yli 630 erilaista perustutkintoa ja yli 90 jatkotutkintoa.
Maailman viidensadan huippuyliopiston Shanghai-yliopistovertailussa Aberdeenin yliopisto asettui vuonna 2014 sijaluvulle 201–300.
Generalife
Generalifen palatsi (esp. "Palacio del Generalife") oli Nasrid-sulttaanien kesäpalatsi ja maaseutukoti Granadassa. Palatsi ja sen puutarhat rakennettiin Muhammed III:n hallituskaudella (1302–1309). Abu I-Walid Ismail teki niihin suuria muutostöitä hallituskaudellaan 1313–1324. Alun perin palatsiin pääsi kuilun yli Alhambrasta katettua siltaa pitkin.
Puutarha muodostuu Sulttaanin pihasta "Jardín de la Sultana" ja Vesiallaspihasta "Patio de la Acequia", jota pidetään parhaiten säilyneenä näytteenä Espanjan muslimien keskiaikaisesta puutarha-arkkitehtuurista. Puutarhan nykyasu on 1930-luvulta. Generalife on UNESCOn maailmanperintökohde.
Lilla Essingen
Lilla Essingen on saari ja kaupunginosa Tukholmassa. Se sijaitsee Mälarenissa Kungsholmenin ja Stora Essingen saarien välissä. Saaren pinta-ala on 23 hehtaaria. Kaupunginosa perustettiin vuonna 1926, ja sen asukasluku on 3567 (2004). Lilla Essingen kuuluu Kungsholmenin kaupunginosa-alueeseen. Vuonna 1966 rakennettu Essingeleden, joka on osa E4-tietä, kulkee Lilla ja Stora Essingenien yli.
Burgosin katedraali
Burgosin katedraali on goottilainen katedraali Burgosin kaupungissa Espanjassa. Se on pyhitetty Neitsyt Marialle, ja se tunnetaan valtavasta koostaan ja ainutlaatuisesta arkkitehtuuristaan. Se on Unescon maailmanperintökohde vuodesta 1985. Katedraalin määräsi rakenettavaksi kuningas Ferninand III vuonna 1221. Samalla paikalla oli aiemmin ollut romaanista tyyliä edustava kirkko. Katedraali valmistui lopullisesti 1567.
F 17
F 17 Kallinge eli F 17 tai Blekinge flygflottilj on Ruotsin ilmavoimien lennosto. Kutsumanimenä on myös F 17 Ronneby. Tukikohdasta operoi myös 3. helikopteripataljoona (entinen Göta helikopteripataljoona).
F 17 perustettiin Kallingeen heinäkuussa 1944 nimellä Kungliga Blekinge Flygflottilj. Sen tarkoitus oli mm. toisen maailmansodan jäänteiden, miinoitusten, purkuun osallistuminen.
Laivueella on etäyksiköitä Gotlannissa (F 17 G) ja Malmenilla (F 17 M) ja Norrköpingissä.
F17 lennoston päälliköt:Kalusto eri aikoina
Mulugeta Wendimu
Mulugeta Wendimu (s. 28. helmikuuta 1985) on etiopialainen keskimatkojen juoksija.
Wendimu aloitti kansainvälisen kilpauransa vuonna 2004, jolloin hän juoksi Brysselin maastojuoksun MM-kisoissa nuorten sarjassa viidenneksi ja oli samalla voittamassa joukkuekilpailun hopeaa Etiopian joukkueessa. Ateenan olympialaisissa hän sijoittui 1 500 metrin juoksussa kymmenenneksi ajalla 3.38,33 ja 3 000 metrin juoksussa kolmanneksi ajalla 7.39,60. Helsingin MM-kisoissa 2005 hän karsiutui 1 500 metrin alkuerissä.
Leshanin jättiläisbuddha
Leshanin jättiläisbuddha () on maailman suurin kivinen Buddhaa esittävä patsas. Se on veistetty kallioon, joka sijaitsee Sichuanin maakunnan eteläosassa lähellä Leshanin kaupunkia. Veistos on rantakalliossa Minjiang-joen itärannalla. Sen edustalla jokeen yhtyvät lännestä kaksi jokea, Qingyi ja Dadu. Leshanin kaupunki on noin kilometrin päässä jokien yhtymäkohdan pohjoispuolella. Veistos katsoo jokilaakson yli länteen, kohti noin 40 kilometrin päässä olevaa buddhalaisten pyhää vuorta Emeishania. Yhdessä vuoren kanssa buddhapatsas muodostaa UNESCOn maailmanperintökohteen.
Patsaan rakennustyöt aloitettiin vuonna 713, ja niitä johti kiinalainen munkki nimeltä Haitong. Hän toivoi, että Buddha tyynnyttäisi jokien myrskyisät vedet, jotka olivat vaivanneet aluksia. Kun projektin rahoitus oli vaarassa, munkin sanotaan repineen silmänsä osoittaakseen hurskauttaan ja vilpittömyyttään. Patsaan viimeistelivät 90 vuotta myöhemmin Haitongin opetuslapset. Massiivisten rakennustöiden takia kalliosta kaiverrettiin paljon kiveä, joka sijoitettiin jokeen. Tämän kerrotaan muuttaneen virtauksia ja tehneen joesta turvallisemman.
Patsas on 71 metriä korkea ja se esittää istuvaa Maitreya Buddhaa, jonka kädet lepäävät polvien päällä. Patsaan olkapäät ovat 28 metriä leveät ja pienin varpaankynsi on tarpeeksi leveä, jotta ihminen voi helposti istua sen päällä.
Koripallon maailmanmestaruuskilpailut 2006
Vuoden 2006 koripallon maailmanmestaruuskilpailut järjestettiin Japanissa 19. elokuuta–3. syyskuuta. Turnauksen järjestivät yhteistyössä kansainvälinen koripalloliitto FIBA, Japanin koripalloliitto JABBA sekä kisojen järjestelytoimikunta. Osallistuvien joukkueiden määrä nostettiin 16:sta 24:ään. Ottelut pelattiin viidellä paikkakunnalla, jotka olivat Hamamatsu, Hiroshima, Saitama, Sapporo ja Sendai.
Japani pääsi mukaan isäntämaana, Italia, Puerto Rico, Serbia ja Turkki villillä kortilla. Argentiina pääsi mukaan Ateenan olympialaisten kultamitalijoukkueina. Loput joukkueet, joista kuusi on Euroopasta, neljä Amerikasta, kolme Afrikasta ja Aasiasta ja kaksi Oseaniasta, pääsivät mukaan maanosakohtaisista karsinnoista.
Lohkoarvonta suoritettiin Tokiossa 15. tammikuuta. A-lohko pelaa ottelunsa Sendaissa, B Hiroshimassa, C Hamatsussa ja D Sapporossa. Loppuottelu pelataan Saitamassa.
19. elokuuta 2006
20. elokuuta 2006
21. elokuuta 2006
23. elokuuta 2006
24. elokuuta 2006
19. elokuuta 2006
20. elokuuta 2006
21. elokuuta 2006
23. elokuuta 2006
24. elokuuta 2006
19. elokuuta 2006
20. elokuuta 2006
22. elokuuta 2006
23. elokuuta 2006
24. elokuuta 2006
19. elokuuta 2006
20. elokuuta 2006
22. elokuuta 
23. elokuuta 
24. elokuuta 
Ajat paikallista aikaa (UTC +9)
Pingyao
Pingyao () on piirikunta Kiinassa, Shanxin maakunnassa Jinzhongin prefektuuritason kaupungissa. Piirikunnan pinta-ala on 1 262 neliökilometriä ja väkiluku 502 712 (2010). Piirikunnan keskusta sijaitsee linnuntietä noin 475 kilometrin päässä maan pääkaupungista Pekingistä ja 80 kilometriä maakunnan keskuksesta Taiyuanista. Pingyao oli Qing-dynastian aikana Kiinan talouselämän keskus. Pingyaon vanhakaupunki tunnetaan nykyisin muinaisista kaupunginmuureistaan, ja se on Unescon maailmanperintökohde.
Pingyao on säilyttänyt Ming- ja Qing-dynastian aikaisen kaavansa. Yli 300 kohteessa kaupungissa tai sen lähellä on muinaisia raunioita ja lähes 4 000 suojeltua Ming- ja Qing-tyylistä asuinrakennusta. Kadut ja kauppojen julkisivut ovat pääosin säilyttäneet historiallisen ulkoasunsa.
Kevättä ja syksyä -kaudella kaupunki kuului Jin-valtakuntaan ja taistelevien läänitysvaltioiden kaudella Zhaon valtakuntaan. Qin-dynastian aikana kaupunki tunnettiin nimellä Pingtao ja Han-dynastian aikana nimellä Zhongdu. Vuonna 1986 kaupunki nimitettiin yhdeksi Kiinan historia- ja kulttuurikaupungeista, ja vuonna 1997 se liitettiin maailmanperintöluetteloon.
Pingyaon kaupunginmuurit rakennettiin keisari Hongwun kolmantena hallintovuotena. Muurissa on kuusi ulkolinnaketta ja kuusi porttia. Muurit ovat noin 12 metriä korkeat ja ympärysmitaltaan 6 000 metriä, ja niiden ulkopuolella on neljä metriä leveä ja syvä vallihauta. Jokaisessa kulmassa sijaitsevan tornin lisäksi muurissa on 72 vartiotornia ja yli 3 000 puolustussakaraa.
Vuonna 2004 osa eteläisestä muurista sortui, mutta se on nyt korjattu. Muuri on kuitenkin pääosin vahingoittumaton, ja sitä pidetään yhtenä parhaiten säilyneistä muinaisista tämän kokoluokan kaupunginmuureista, ja siksi se on merkittävä maailmanperintökohde.
Pingyao oli myöhäisen Qing-dynastian aikana Kiinan talouselämän keskus. Tuolloin kaupungissa vaikutti 20 rahoituslaitosta, jotka muodostivat yli puolet koko valtion laitoksista. Yksi niistä oli "Rishengchang", jota pidetään Kiinan ensimmäisenä pankkina.
San Lorenzo de El Escorial
San Lorenzo de El Escorial on kunta Madridin itsehallintoalueella Espanjassa, noin 45 kilometriä maan pääkaupungista Madridista luoteeseen. Vuonna 2016 kunnan väkiluku oli 18 038.
Kunnassa sijaitsee kaksi merkittävää rakennelmaa: El Escorialin luostarikompleksi, jonne on haudattu suurin osa Espanjan Habsburg- ja Bourbon-sukuisista monarkeista, sekä Santa Cruz del Valle de los Caídos, muistomerkki Espanjan sisällissodassa kaatuneille. Ensin mainittu on ollut Unescon maailmanperintöluettelon kohde vuodesta 1984.
Casita del Infante ja naapurikunnassa El Escorialissa sijaitseva Casita del Príncipe ovat Espanjan kuningashuoneelle kuuluvia kiinteistöjä.
Kunnan alueella järjestetään myös Complutense-yliopiston suosittuja kesäkursseja.
Naapurikunnasta El Escorialista on Renfen lähiliikennejunayhteys Madridiin.
Urheiluseura Makkabi
Urheiluseura Makkabi on helsinkiläinen juutalaisten urheiluseura. Se on maailman vanhin yhtäjaksoisesti toiminut juutalainen urheiluseura. Seuran perusti Jakob Hirschovits 4. marraskuuta 1906 nimellä "Stjärnan". Nimi muuttui "Makkabiksi" seuran liittyessä Maailman Makkabi -liittoon joko vuonna 1932 tai mahdollisesti 1934.
Jalkapallossa seura pelasi kaudella 1930 Suomen korkeimmalla sarjatasolla ja myöhemmin alemmissa divisioonissa. Nykyisin seuran toiminta keskittyy keilailuun, futsaliin, koripalloon ja salibandyyn. Seura vietti satavuotisjuhliaan marraskuussa 2006.
Seuran puheenjohtaja Dennis Mattsoff on pitänyt Makkabin historian nimekkäimpänä urheilijana Elias Katzia, joka voitti kultaa Paavo Nurmen ja Ville Ritolan kanssa 3 000 metrin joukkuekilpailussa Pariisin olympialaisissa 1924. Mattsoffin mukaan Makkabin tavoitteena on vahvistaa juutalaisnuorten identiteettiä ja kasvattaa nuoria arvostamaan muitakin kuin kilpailullisia arvoja.
Makkabin sisarseurat Suomessa olivat Turun Makkabé ja Viipurin Kadur.
Helsingin olympiastadionilla 21. kesäkuuta 1938 järjestetyissä yleisurheilukisoissa seura koki vastoinkäymisen, kun niissä Makkabia edustaneen Abraham Tokazierin ilmoitettiin sijoittuneen 100 metrin juoksussa neljänneksi, vaikka valokuvien ja muiden todisteiden perusteella on arvioitu, että hän todellisuudessa voitti kyseisen juoksun. Syyksi vilpilliseen menettelyyn on arveltu sitä, että järjestäjät halusivat miellyttää tuolloin katsomossa olleita Saksasta tulleita arvovieraita.
Suomen urheiluliitto esitti tapahtuneen johdosta anteeksipyynnön 75 vuotta myöhemmin syyskuussa 2013, ja kilpailun lopputulos oikaistiin 4. lokakuuta 2013: Tokazier valittiin kilpailun voittajaksi.
Seura on pelannut Stjärnan-nimisenä yhden kauden jalkapallon pääsarjassa (1930). Vuonna 1933 Suomen urheilulehdessä jalkapallon yhteydessä nimenä esiintyi vielä Stjärnan, mutta jo 1934 nimenä on Makkabi. Seuran puheenjohtaja Jack Schlimovitsch kertoo 1937 "Suomen Urheilulehdessä" seuran nimenmuutoksesta: ”Pari vuotta sitten muutimme Stjärnanin Makkabiksi. Emme halunneet pitää puhtaasti ruotsalaista nimeä ja kun emme sopivaa suomalaista löytäneet, otimme tämän juutalaisen vapaussankarin nimen”
Nikkō
Nikkō () on Japanin kaupunki Honshūn saarella Kantōn alueella Tochigin prefektuurissa. Se sijaitsee sisämaassa prefektuurin pohjoisosan vuoristoalueella Utsunomiyan luoteispuolella ja rajautuu pohjoisessa Fukushiman prefektuuriin ja lännessä Gunman prefektuuriin. Nikkōssa on 84 293 asukasta (vuonna 2017) ja sen pinta-ala on 1 449,83 neliökilometriä.
Nikkō on historiallisten nähtävyyksiensä johdosta suosittu matkailukohde. Kaupungissa sijaitsevat muun muassa shōgun Tokugawa Ieyasun mausoleumi Nikkō Tōshō-gū ja vuodelta 767 peräisin oleva Futarasanin pyhäkkö. Nämä rakennukset yhdessä Rinnō-jin temppelin kanssa on otettu Unescon maailmanperintöluetteloon nimellä ”Nikkōn pyhäköt ja temppelit”. Kaupungissa on myös useita tunnettuja kuumia lähteitä. Nikkōn kaupungin länsipuolella sijaitsee Nikkōn kansallispuisto.
Kaupunkia palvelevat JR Higashi-Nihonin Nikkō-linja, Tōbu-rautateiden Nikkō- ja Kinugawa-linjat, Yagan-rautateiden Aizu Kinugawa -linja sekä Watarase Keikoku -rautateiden Watarase Keikoku -linja.
Der Fuehrer’s Face
Der Fuehrer’s Face () on vuonna 1943 valmistunut lyhyt piirroselokuva, jonka on tuottanut The Walt Disney Company. Elokuvan työnimenä oli "Donald Duck in Nutzi Land". Kyseessä on toisen maailmansodan aikainen sotapropagandaelokuva, joka pilkkaa natsi-Saksaa. Lyhytelokuvan pääosassa on Aku Ankka. "Der Fuehrer’s Face" voitti vuonna 1943 parhaan lyhytanimaation Oscar-palkinnon.
Oliver Wallace sävelsi elokuvan tunnuslaulun ”Der Fuehrer’s Face”, joka parodioi saksalaista sotilasmarssimusiikkia. Huumorimusiikistaan tunnettu Spike Jones orkestereineen julkaisi myös levytyksen samasta kappaleesta.
The Walt Disney Company ei esittänyt elokuvaa enää toisen maailmansodan jälkeen. "Der Fuehrer’s Face" palasi luvallisesti julkisuuteen vasta vuonna 2004 DVD-kokoelmassa "Walt Disney Treasures: Walt Disney on the Front Lines". Elokuva sisältyy myös kokoelmaan "Walt Disney Treasures: The Chronological Donald, Volume Two", joka julkaistiin Yhdysvalloissa vuonna 2005; kokoelma julkaistiin myös Euroopassa vuonna 2007, mutta "Der Fuehrer’s Face" ja kaksi muuta piirroselokuvaa jätettiin siitä pois.
Alussa univormupukuinen orkesteri marssii ympäri pientä kylää laulaen elokuvaan sävellettyä laulua (säv. Oliver Wallace). Puut ja tuulimyllyt muistuttavat hakaristiä. Orkesteriin kuuluvat myös keisari Hirohito ja Benito Mussolini. Kulkue herättää Aku Ankan ja vie hänet työhön ammus- ja pommitehtaaseen.
Tehtaassa Aku joutuu ruuvaamaan liukuhihnalla kulkevien pommien ja ohjusten kärjet kiinni. Työnsä ohessa hänen on tervehdittävä liukuhihnalla kiitäviä Adolf Hitlerin kuvia natsitervehdyksellä ja huutamalla ”Heil Hitler!” joka kuvalle erikseen. Aku joutuu raatamaan pitkään vailla lepoa, mutta hän saa pitää pienen loman kauniissa luontomaisemassa: hänen taakseen lasketaan maisemakuva, ja äänitorvi selittää hänelle, kuinka hauskaa hänellä on. Kohtauksessa pilkataan natseja: kuvakangas on rikkinäinen, eikä Aku koskaan pääse tämän lähemmäs Alppeja.
Lopulta Aku menettää järkensä. Surreaalisessa mielipuolisuusjaksossa hän näkee tähtiä ja pelottavia pommeja ja kuulee korvissaan koko ajan "Heil Hitler" -huutoja. Lopulta hän herää omasta sängystään Yhdysvalloissa ja melkein tekee natsitervehdyksen seinällä näkyvälle natsitervehdysasennossa olevalle varjolle, mutta tajuaa kaiken olleen pahaa unta. Hänellä on Yhdysvaltain lipun värinen yöpuku, ja elokuvan lopuksi hän vakuuttaa kiitollisena uskollisuuttaan Yhdysvalloille ja pöydällään olevalle Vapaudenpatsaan pienoismallille. Lopuksi Adolf Hitleriä heitetään tomaatilla kasvoihin.
Ian Dury
Ian Dury (12. toukokuuta 1942 Upminster, Essex – 27. maaliskuuta 2000) oli englantilainen rock and roll -muusikko ja laulaja. Hänen tunnetuin yhtyeensä oli nimeltään "Ian Dury and the Blockheads".
Dury aloitti muusikon uransa vuonna 1970 pubrock-yhtye "Kilburn and the High Roadsin" keulakuvana. Hänen seuraava yhtyeensä oli "Ian Dury and the Blockheads", joka nousi kuuluisuuteen vuonna 1977 ilmestyneellä, rosoista musiikkia ja älykkään ironisia sanoituksia sisältäneellä levyllään "New Boots and Panties". Levyn tunnetuin kappale on ”Sex And Drugs And Rock And Roll”.
Vuonna 1979 yhtye julkaisi levyn "Do It Yourself" ja single ”Hit Me With Your Rhythm Stick” nousi Britannian listaykköseksi. Dury jatkoi levyttämistä ja esiintymisiä 1980-luvulla, mutta suosio ei enää pysynyt 1970-luvun lopun tasolla. Niinpä hän siirtyi elokuvien pariin ja näytteli muun muassa Roman Polańskin elokuvassa "Merirosvot" ja Peter Greenawayn elokuvassa "Kokki, varas, vaimo ja rakastaja". Hän kirjoitti musikaalin "Apples", jonka ensi-ilta oli Lontoon Royal Court Theatressa vuonna 1989.
Dury sairasti 7-vuotiaana polion ja oli sen seurauksena osittain liikuntavammainen. Hän kampanjoikin jatkuvasti vammaisten hyväksynnän puolesta. Hän kuoli 57-vuotiaana suolistosyöpään maaliskuussa 2000.
Tartaani
Tartaani (; engl. ja ) on perinteisesti Skotlantiin ja sen klaaneihin yhdistetty ruudullinen villainen kudostekstiili. Yleensä Skotlannin kansallisasuste, kiltti, on valmistettu tartaanikankaasta.
Vuonna 1815 alettiin virallistaa klaanien tunnusomaisia kankaita, joita klaanien jäsenet käyttivät pukeutumisessaan. Samanlaiset kankaat olivat osoitus verisukulaisuudesta.
Nykyisin tartaaneja voi rekisteröidä myös suvulle, alueelle, sotilasosastolle, yritykselle tai yhdistykselle.
Johann Christian Fabricius
Johann Christian Fabricius (7. tammikuuta 1745 – 3. maaliskuuta 1808) oli tanskalainen entomologi ja ekonomisti.
Fabricius syntyi Tønderissa, eteläisessä Jyllannissa. Vuonna 1762 hän pääsi opiskelemaan Kööpenhaminan yliopistoon ja myöhemmin samana vuonna lähti yhdessä ystävänsä ja sukulaisensa Johan Zoëgan kanssa Uppsalaan, missä hän opiskeli kaksi vuotta Carl von Linnén opettamana.
Pääasiassa Fabricius tutki niveljalkaisia ja oli hyönteisten sekä hämähäkkien asiantuntija. 
Hän kuvasi tieteellisesti kaikkiaan noin 10;ndsb;000 hyönteislajia. Hän oli aikansa johtava hyönteissystemaatikko, ja perusti hyönteisten luokittelun ensisijaisesti niiden suuosien rakenteeseen. Vuodesta 1770 hän oli Kööpenhaminan yliopiston ylimääräinen professori ja vuodesta 1775 lähtien luonnonhistorian ja taloustieteen professori Kielin yliopistossa. Hän vieraili usein Lontoossa tutkimassa sikäläisten hyönteistieteilijöiden kokoelmia, ja vietti myöhemmällä iällä paljon aikaa myös Pariisissa.
Fabriciuksen päätyö oli kirjasarja "Entomologicae Systematica I-IV" (1792–1794). Sen lisäksi hän kirjoitti kirjat "Genera Insectorum" (1776), "Species Insectorum" (1781), "Mantissa Insectorum" (1787) ja "Supplementum Entomologiae Systematicae" (1798).
Toukka
Toukka on esimerkiksi hyönteisten ja sammakkoeläinten toinen kehitysvaihe munan jälkeen. Joidenkin hyönteislajien toukat ovat tuholaisia. Joidenkin lajien toukkavaihe kestää varsinaista täysikasvuisuutta pidempään. Joidenkin sammakkoeläinten, kuten aksolotlien toukkavaihekin voi lisääntyä.
Malolaktinen käyminen
Malolaktinen käyminen on pääasiassa viininvalmistuksessa käytetty menetelmä, jolla pyritään parantamaan viinin makua.
Malolaktinen käyminen tapahtuu varsinaisen hiivapohjaisen käymisen jälkeen. Malolaktisessa käymisessä tietyt bakteerit muuttavat varsinaisessa alkoholikäymisessä sivutuotteena syntyneen terävän makuisen omenahapon pehmeämmäksi maitohapoksi. Yleisimpinä bakteerina käytetään "Oenococcus oeni" -maitohappobakteeria. Malolaktinen käyminen kestää yleensä 7–8 vuorokautta.
Malolaktinen käyminen madaltaa viinin happoisuutta, minkä vuoksi sitä käytetään esimerkiksi viileämmillä alueilla tuotettujen happoisten, nuorten viinien jälkikäsittelynä. Myös vahvoja, tanniinisia punaviinejä voidaan käsitellä malolaktisella käymisellä, jolloin ne saadaan juotavaksi nuorempina, ilman pitkää tynnyrikypsytystä.
Malolaktinen käyminen pehmentää viinin suutuntumaa sekä tuottaa voi- ja toffeemaisia aromeja. Toisaalta se lyhentää viinin pitkäikäisyyttä, eikä malolaktisen käymisen läpikäyneitä viinejä yleensä voida varastoida pitkään.
Henrique Hilário
Hilário (oik. Henrique Hilário Meireles Alves Sampaio, s. 21. lokakuuta 1975 São Pedro da Cova, Portugali) on portugalilainen jalkapallomaalivahti, joka edustaa Englannin Valioliigassa pelaavaa Chelseaa.
Hilário siirtyi Chelseaan 1. heinäkuuta 2006 Madeiran Nacionalista. Hänet Englantiin hankkinut Chelsea-valmentaja José Mourinho oli valmentanut häntä jo kaudella 2003/2004, jolloin kumpikin vaikutti FC Porton joukkueessa. Hilario teki ensiesityksensä Chelseassa ottelussa Fulhamia vastaan lokakuussa 2006. Hän on joukkueessa kakkosmaalivahti Petr Čechin ollessa ykkösmaalivahti.
Hilário
Hilário voi tarkoittaa seuraavia henkilöitä:
Nuno Morais
Nuno Miguel Barbosa Morais (s. 29. tammikuuta 1984) on portugalilainen jalkapalloilija, joka edustaa Englannin Valioliigan Chelseaa. Moraisin pelipaikka on joko puolustuksen keskustassa tai keskikentällä.
Morais siirtyi Chelseaan elokuussa 2004 FC Penafielistä. Debyyttiottelunsa seurassa hän pelasi tammikuussa 2005, jolloin hän oli kentällä täydet minuutit FA Cupin ottelussa Scunthorpe Unitedia vastaan. Kauden 2005/2006 Morais vietti lainalla CS Maritimossa.
Carvaka
Carvaka, joka tunnetaan myös nimellä Lokayata tai Carvakan materialistinen traditio, oli muinaisen intialaisen filosofian koulukunta, joka oli avoimesti materialistinen, ateistinen ja empiristinen.
Carvaka perustui todennäköisesti "Brhaspati Sutraan", joka kirjoitettiin Intiassa noin vuonna 600 eaa. Tämä kirjoitus samoin kuin Carvakan muut alkuperäiset kirjoitukset ovat kuitenkin kadonneet. Liikkeen perustavat teokset tunnetaan ainoastaan katkelmista, joita liikettä vastustaneet hindulaiset ja buddhalaiset ajattelijat liittivät teoksiinsa. Carvaka vaikuttaa kuolleen filosofiana joskus vuoden 1400 jälkeen.
Liikkeen vastustajien mielestä sen kannattajat vastustivat kaikkea, mikä oli hyvää Vedalaisessa perinteessä. Säilyneiden tekstien perusteella voidaan päätellä, että liikkeen kannattajat kuitenkin pitivät korkeimmassa arvossa totuutta, opillisen järjestelmän eheyttä ja johdonmukaisuutta, sekä ajattelunvapautta.
Carvakan mukaan elämän keskeinen päämäärä oli mielihyvän ja materian tavoitteleminen. Carvaka ei myöskään noudattanut Vedan kirjoituksia vaan totesi niiden olevan virheellisiä. Carvakojen mukaan Atmania ei ole olemassa, vaan tietoisuus on ihmisen fyysisissä osissa ilmenevä ominaisuus. Tällöin myös jälleensyntymistä ei pystytä todistamaan ja sekin on virheellistä. Carvakat eivät myöskään tunnustaneet Karman käsitettä, vaan sanoivat että teko loppuu kun se on tehty.
Carvakan mukaan paras hallitsija valtiolle oli Machiavellismin mukainen kuningas, häikäilemätön ja omia etujaan ajava hallitsija.
Kehitysfilosofia
Kehitysfilosofia on yhteisnimitys materialistiselle ja uskonnonvastaiselle filosofiselle ajattelulle, joka pohjautuu kehitysoppiin eli evoluutioteoriaan ja soveltaa sitä yhteiskunnan tarkasteluun.
Eräs kehitysfilosofian merkittävimpiä teoreetikkoja oli Herbert Spencer (1820-1903). Hänen mukaansa sekä luonnon että ihmisyhteiskuntien kehitystä ohjaavat luonnonvalinta ja olemassaolon taistelu. Hänelle kaikki tapahtuminen oli siirtymistä hajanaisista yhtenäisempiin kokonaisuuksiin, erikoistumista ja siirtymistä järjestyneempään ja määrätympään.
Yksi kehitysfilosofiaan liittyvä sarja teorioita on sosiaalidarvinismi.
Tuulikello (albumi)
Tuulikello on Kaija Koon vuonna 1995 julkaistu albumi. Sitä on myyty yli 100 000 kappaletta. Albumilta julkaistiin viisi singleä: "Menneen talven lumet", "Seuraavassa elämässä", "Taivas sisälläni", "Viisi vuodenaikaa" ja "Maailman tuulet vie".
Johnny
Johnny on miehen etunimi, muunnos Johannes-nimen englannin­kielisestä muodosta John.
Suomessa nimi Johnny on Väestö­rekisteri­keskuksen tietojen mukaan annettu vuoden 2009 loppuun mennessä noin 1 030 henkilölle. Vuodesta 2000 lähtien Johnnyn nimipäivä on suomen­ruotsalaisen kalenterin mukaan 24. kesäkuuta.
Koivuharju (Kemi)
Koivuharjun kaupunginosa on pääosin pientalovaltaista asuinaluetta, kerrostaloja löytyy lähinnä Mäntylän ja Koivuharjun osa-alueilta. Kaupunginosa sijaitsee Kemin kaupungin keskustasta pohjoiseen. Lännessä aluetta rajaa meri - Kiikelinlahti - ja idässä Lapintie. Pohjoisessa Koivuharju rajoittuu Karihaaran kaupunginosaan. Koivuharjun kaupunginosa kuuluu Koivuharjun suuralueeseen yhdessä Karihaaran ja Paattion kaupunginosien kanssa.
Hebefreeninen skitsofrenia
Hebefreeninen skitsofrenia on yksi skitsofrenian muodoista. Se on ennusteeltaan niistä huonoin ja puhkeaa tavallisesti noin 15–25-vuotiaana. Keskimäärin siihen sairastuvat potilaat ovat noin 20-vuotiaita.
Hebefreeniselle skitsofrenialle tyypillistä oireita ovat esimerkiksi tunteiden latistuminen, sosiaalinen eristäytyminen ja ajatushäiriöt. Aistiharhat ja harhaluulot ovat monesti lieviä eivätkä hallitse taudinkuvaa. Varhaisia oireita saattavat olla hypokondrisuus ja paranoidiset ajatukset. Sairauden ennustetta heikentää negatiivisten oireiden nopea eteneminen. Yleensä hebefreniaan sairastuvalla nuorella on aiemminkin ollut vahvasti skitsoidinen ja syrjäänvetäytyvä luonne. Sairastumisen riskiä kasvattavat masennuksen ja psykoosin esiintyminen suvussa.
Hebefreenisen skitsofrenian esiintyvyys vaihtelee maittain. Se on teollistuneissa maissa yleisempi kuin kehitysmaissa, mutta esimerkiksi Yhdysvalloissa esiintyvyys on verrattain vähäinen.
Tästä skitsofrenian sairausmuodosta käytetty nimi "hebefreeninen" tulee nuoruuden jumalattaren Heben nimestä. Tämä taas viittaa sairauden varhaiseen alkamisikään.
Koska hebefrenia etenee nopeasti, se on yleensä vaikeahoitoinen. Jo parin vuoden kuluttua sairauden toteamisesta potilaan tunteet saattavat olla täysin latistuneet, hänen puheensa on vaikeasti ymmärrettävää eikä häneen saa kunnolla kontaktia. Kyseessä on krooninen sairaus, jonka oireita voidaan lieventää antipsykoottisella lääkityksellä. Yleensä vaaditaan sairaalahoitoa. Myös hoidettuun hebefreniaan liittyy psykoosioireiden uusiutumisen riski.
Aragonian mudéjar-arkkitehtuuri
Aragonian mudéjar-arkkitehtuuri on Unescon maailmanperintökohde Aragoniassa, Espanjassa. Siihen kuuluu kymmenen rakennusta, jotka on lisätty listalle vaiheittain. Joukossa on kirkkoja, katedraaleja ja palatsi.
Mudéjar on paikallinen nimi maureille ja syntyperäisille andalusialaisille, jotka jäivät Espanjaan reconquistan jälkeen, mutta eivät kääntyneet kristinuskoon. Sillä viitataan myös tämän ryhmän omaleimaiseen arkkitehtuuriin 1199-1500-luvuilta. Sille on tyypillistä tiilen käyttö pääasiallisena rakennusmateriaalina, ja länsimaisten tyylien (gotiikka, Romaaninen arkkitehtuuri) tulkinta islamilaisten vaikutteiden kanssa.
Falköpingin taistelu
Falköpingin taistelu (myös Åslen taistelu) oli helmikuussa vuonna 1389 Falköpingin ulkopuolella Ruotsissa käyty taistelu, jossa Tanskan kuningattaren Margareetan kannattajat löivät Ruotsin kuninkaan Albrekt Mecklenburgilaisen joukot. Falköpingin taistelu ratkaisi käytännössä sen, että Albrekt joutui luopumaan Ruotsin kruunusta (1395).
Keskiajan lopulla oli Ruotsissa Mecklenburgin suvun ja ylimystön välillä paljon epäsopua. Ylimystö tajusi, että ainoa keino päästä eroon Albrekt Mecklenburgilaisesta ja hänen tukijoistaan oli pyytää ulkopuolista apua. He pyysivät apua kuningatar Margaret I:ltä, joka hallitsi Norjaa ja Tanskaa. Margaret lupasi auttaa, ja pian hänet julistettiinkin myös Ruotsin hallitsijaksi.
Kun Albrekt kuuli Margaretin liitosta ruotsalaisylimystön kanssa, hän matkusti synnyinmaahansa Saksaan pyytääkseen apujoukkoja. Samaan aikaan hän ivasi Margaretia "Kuningas housuttomaksi". Albrekt lähetti myös Margaretille tervehdyksen, että hänen tulisi pysyä kotonaan neulomassa.
Vuonna 1389 Margaretin armeija, joka koostui pääasiassa ritareista eri puolilta Skandinaviaa, kohtasi Albrektin armeijan Falköpingin kaupungissa Ruotsissa. Margaretin armeija voitti saksalaiset ja otti Albrektin kiinni laittaen tämän kuudeksi vuodeksi vankilaan. Margaretista tuli Ruotsin hallitsija.
Margaretin aikana Ruotsissa oli keskiajan pisin rauhan jakso.
Väinö Hanhijoki
Väinö Hanhijoki (6. kesäkuuta 1896 – 16. elokuuta 2005) oli kuollessaan Suomen sen hetken vanhin mies ja toiseksi vanhin asukas. Hanhijoki asui Virroilla.
Florala
Florala on Yhdysvaltain kaupunki Alabaman osavaltiossa. Se kuuluu Covingtonin piirikuntaan.
United States Census Bureaun mukaan Floralan pinta-ala on 28,3 km², josta vettä on 1,1 km². Kaupungissa oli vuoden väestönlaskennan aikaan 1 964 asukasta, 898 taloutta ja 527 perhettä.
Recklinghausen
Recklinghausen on kaupunki Nordrhein-Westfalenin osavaltiossa, läntisessä Saksassa. Se sijaitsee Ruhrin metropolialueella. Kaupungissa on arviolta 114 330 asukasta (vuonna 2015) ja sen pinta-ala on 66,43 neliökilometriä.
Recklinghausen sai kaupunginoikeudet vuonna 1236. Se kuitenkin mainittiin ensimmäisen kerran teksteissä jo vuonna 1017. Vuonna 1869 kaupungissa alkoi hiilenkaivu, jonka seurauksena kaupungin väkiluku alkoi nopeasti kasvaa. Hiiliteollisuus oli osa kaupunkia 137 vuoden ajan; viimeinen kaivos suljettiin vuonna 2001.
Recklinghausen tunnetaan muun muassa vuonna 1956 perustetusta ikonimuseostaan, joka on lajissaan suurin ortodoksisten valtioiden ulkopuolella. Se sisältää yli 1 000 kappaleen edestä ortodoksista esineistöä Venäjältä, Kreikasta, Balkanin maista, kuten myös koptilaista taidetta Egyptistä.
Ilulissat
Ilulissat () on Grönlannin kolmanneksi suurin taajama, asukkaita siellä on 4 606. Se sijaitsee Grönlannin länsirannan puolivälissä, 200 km napapiirin pohjoispuolella. Ilulissat tunnetaan laajalti tanskankielisellä nimellään Jakobshavn, Jaakonsatama. Grönlanninkielinen nimi tarkoittaa jäävuoria.
Ilulissat on Grönlannin suosituin turistikohde läheisen jäävuonon takia. Jäävuono laskee länteen 40 kilometrin matkan Grönlannin jäätiköltä Disko-lahteen Ilulissatin kaupungin viereen. Sen itäpäässä on Jakobshavnin jäätikkö, joka on pohjoisen pallonpuoliskon eniten jäämassaa tuottava jäätikkö. Se etenee 20–35 metriä vuorokaudessa, ja siitä poikii vuosittain noin 20 miljardia tonnia jäävuoria jotka jatkavat matkaansa pitkin Ilulissatin vuonoa ja edelleen Atlantin valtamerelle. Suurimmat jäävuoret jämähtävät usein kiinni vuonoon leveytensä tai korkeutensa takia, ja saattavat viipyä siinä vuosien ajan, kunnes niiden taakse ahtautuvat uudet jäävuoret pakottavat ne liikkeelle. Ilulissatin jäävuono on Unescon maailmanperintökohde.
PZL.37 Łoś
PZL.37 Łoś (suomeksi hirvi) oli puolalainen kaksimoottorinen keskiraskas pommikone. Koneen ensimmäinen prototyyppi lensi ensilentonsa 13. joulukuuta vuonna 1936. Konetta pidettiin yhtenä toista maailmansotaa edeltäneen ajan moderneimmista pommikoneista. Puolan lisäksi Romania käytti konetyyppiä sodan aikana ja sekä Saksa että Neuvostoliitto saivat Puolan valtauksen yhteydessä haltuunsa muutaman koneen.
Hovgården
Hovgården on arkeologinen kohde Adelsön saarella Mälaren-järvessä Tukholman lähistöllä Ekerön kunnassa. Siellä asui viikinkejä 900- ja 1000-luvuilla. Siellä arvellaan olleen heidän kuninkaansa asuinpaikan ja Birkan hallintokeskuksen. Hovgårdenissa on tuhansia kuninkaiden, merkkihenkilöiden ja maanviljelijöiden hautakumpuja viikinkiajoilta. Kaiken kaikkiaan saarelta on tehty yli 3000 arkeologista löytöä, mm. riimukivi.
Keskiajalla Hovgårdeniin rakennettiin käräjäpaikka ja linna. Maunu Ladonlukko teetti suuria uudistuksia linnaan, jota hän käytti kesäpalatsinaan, ja mm. Ruotsin läänitysjärjestelmä perustettiin siellä vuonna 1279. Hovgården ja Birka ovat Unescon maailmanperintökohde.
Silver and Gold
Silver and Gold On Iron Maiden -kitaristi Adrian Smithin vuonna 1989 perustaman yhtyeen, ASAPin esikoisalbumi vuodelta 1990. Albumi sai hyvän vastaanoton, ja ylitti kultalevyn oikeuttavan rajan vuonna 1991.
Helena (nimi)
Helena on naisen etunimi. Suomessa on vuoden 2015 loppuun mennessä ollut kirjoilla 170 555 Helena-nimistä naista ja kymmenkunta miestä. Nimi on peräisin kreikan kielen aurinkoa merkitsevästä sanasta "helios".
Helenan nimipäivä sekä suomalaisessa että suomenruotsalaisessa nimipäiväkalenterissa 31. heinäkuuta.
Suomessa nimen suosio yli kaksinkertaistui muutamassa vuodessa Aino Räsäsen Helena-kirjasarjan avausosan "Soita minulle, Helena!" ilmestyttyä vuonna 1945. Kirjoilla oli huomattava vaikutus myös nimien Jari ja Päivi yleisyyteen.